মিল্কভিটা
মিল্কভিটা হলো বাংলাদেশের সরকারি দুগ্ধ উৎপাদনকারী প্রতিষ্ঠান। এর মালিক “বাংলাদেশ দুগ্ধ উৎপাদনকারী সমবায় ইউনিয়ন লিমিটেড”, যা বাংলাদেশের সরকার কর্তৃক পরিচালিত একটি সমবায় সমিতি। কোম্পানিটির মূল উদ্দেশ্য হল দুগ্ধ ও দুগ্ধজাত পণ্য সামগ্রী উৎপাদন, প্রক্রিয়াজাতকরণ ও বাজারজাতকরণের মাধ্যমে বাংলাদেশের ক্ষুদ্র, প্রান্তিক ও ভূমিহীন দুগ্ধ উৎপাদনকারী কৃষকদের আর্থ-সামাজিক অবস্থার উন্নয়ন সাধন করা। ২০২১ সালে, মিল্কভিটার অধীনে বাংলাদেশের তরল দুধের ৪০ শতাংশ বাজার দখলে রয়েছে। বাংলাদেশের প্রতিটি বিভাগে কোম্পানিটির কারখানা রয়েছে।